

**Informācija par aktualitātēm Ieslodzījuma vietu pārvaldes īstenotajā Eiropas Sociālā fonda projektā "Resocializācijas sistēmas efektivitātes paaugstināšana"**

**2021.gada 4.ceturksnī, ievērojot epidemioloģiskās drošības un sociālās distancēšanās prasības, Ieslodzījuma vietu pārvalde turpināja īstenot Eiropas Sociālā fonda projektu**  **"Resocializācijas sistēmas efektivitātes paaugstināšana".**

* 2021. gada 4.ceturksnī **projekta pētnieki** sadarbībā ar IeVP un VPD amatpersonām **strādāja pie 7 resocializācijas programmu pilnveidošanas, 2 programmu izstrādes procesa uzraudzības, vienas programmas ieviešanas un 3 programmu pārņemšanas**.
* Ir pabeigtā IeVP programmas **“Esi apzināts”** izstrāde un 2022. gadā janvārī un februārī ir ieplānotas programmas vadītāju mācības.
* Ir **pabeigta EQUIP** programmas **pilnveidošana**, kuras rezultātā ir izstrādāta šīs programmas modificētā versija: “**Domas. Atbildība. Rīcība (DAR)”** un novembrī ir **notikušas programmas vadītāju mācības**, kā arī decembra sākumā notika papildu mācības par psiholoģiskiem novērtēšanas instrumentiem, kuras ir paredzēts izmantot šīs programmas ietvaros dalībnieku progresa novērtēšanai.
* **“Stresa mazināšanas programma”** – novembrī tika izraudzīti programmu vadītāji. Līdz 2022. gada janvārim darbs pie programmas izstrādes tiks pabeigts un 2022. gada martā ir ieplānotas programmas vadītāju mācības.
* **“Dzīves skola 3”** – darbu pie programmas pilnveidošanas plānots pabeigt 2022.gada 1.ceturksnī un 2022. gada aprīlī un maijā ir ieplānotas mācības programmas vadītājiem.
* Turpinās darbi pie programmas **“Es un Tu”** izstrādes.
* Bloka vadošā pētnieces Gundega Kukle un Sintija Lielšvāgere-Endele sadarbībā ar VPD amatpersonām piedalījās programmas dzimumnoziedzniekiem pilnveidošanā (plānots, ka programmas pilnveidošanas process tiks pabeigts 2022. gada 1. ceturksnī un 2. ceturksnī notiks programmas vadītāju mācības).
* Bloka vadošās pētnieces Zanes Ulmanes pārraudzībā ir izstrādātas divas specializētas resocializācijas programmas: **''Senioru programma” personām, kuras izcieš brīvības atņemšanas sodu** (oktobrī tika novadītas mācības programmas vadītājiem), un **Vardarbībā cietušo programma** (2022. gada februārī ir ieplānotas programmas vadītāju mācības).
* Ir noslēgusies iepirkuma procedūra un **abpusēji parakstīts līgums par trīs R&R2 programmu pārņemšanu** (“R&R2 pamatprogramma", "R&R2 ADHD" un "R&R2 MHP”). Programmu materiālu tulkošanu un adaptāciju plānots veikt 2022.gada 1.ceturksnī.
* Latviešu un krievu valodā **iztulkoti un aprobēti trīs psiholoģiskie instrumenti**: aptauja “Kā es domāju?” (HIT) – domāšanas kļūdu novērtēšanai, aptauja “Sociomorālas refleksijas novērtējums – īsā objektīvā versija” (SRM-SFO) – morālās spriešanas attīstības novērtēšanai un aptauja “Pārskats par pusaudžu problēmām – saīsinātā versija” (IAP-SF) – sociālo prasmju novērtēšanai. Novadītas mācības programmas vadītājiem par šo instrumentu izmantošanu DAR programmas (bijušās EQUIP programmas) dalībnieku testēšanā pirms un pēc programmas.
* **Pabeigts** pilnveidotās programmas “**Pārmaiņām-jā!” aprobācijas pētījums**, izstrādāts pētījuma ziņojums. Decembrī bloka vadošā pētniece Viktorija Perepjolkina prezentēja pētījuma rezultātus IeVP amatpersonām.**Izstrādāts** un nosūtīts IeVP un VPD amatpersonām komentāru sniegšanai **resocializācijas programmu standarts**.
* Turpinot darbu pie risku un vajadzību novērtēšanas (RVN) instrumentu pilnveidošanas un ieviešanas Ieslodzījuma vietu pārvaldes (IeVP) iestādēs, 2021. gada **3., 4., 10. un 24.novembrī notika STATIC-99R atjaunojošās mācības** ieslodzījuma vietu Resocializācijas daļu darbiniekiem. Projekta darbinieki nodrošināja arī atbalstu VRS un VRS-SO (Vardarbības riska skala un Vardarbības riska skalas dzimumnoziegumu versija) pielietošanā.
* **Turpinājās specializēto instrumentu ievietošana RVN elektroniskajā vidē**. Komunicējot ar elektroniskās vides izstrādātājiem, tika novērstas novērotās funkcionēšanas nepilnības. Elektroniskās vides papildināšana un pilnveidošana plānota arī 2022.gada 1.ceturksnī.
* Tika **sagatavots CANS instrumenta un apmācību iepirkums** Valsts probācijas dienesta (VPD) vajadzībām. Pabeigta CANS instrumenta latviešu valodas sākotnējās versijas sagatavošana. Tā nodota VPD pārstāvjiem izskatīšanai. Notiek darbs VPD vajadzībām nepieciešamo pielāgojumu veikšanai.
* IeVP un VPD **darbiniekiem bija nodrošināta iespēja piedalīties grupu un individuālās supervīzijās**.  Kopumā 2021.gada 4.ceturksnī tika sarīkotas 62 grupu supervīzijas. Individuālās supervīzijās iesaistījās 112 IeVP un VPD darbinieki.
* Tika pabeigti darbi pie jaunu mācību programmu izstrādes IeVP darbiniekiem **“Specializētās kompetences resocializācijas jomā virsnieka dienestam penitenciārajās iestādēs”** (370 stundas)un “**Specializētās kompetences ieslodzījuma vietas vadības jomās virsnieka dienesta veikšanai”** (614 stundas)**,** turpināta E-mācību sistēmas un e- izglītības vides Moodle izveide, satura izstrāde un ieviešana.

Informāciju sagatavoja informatīvo pasākumu koordinatore **Maruta Bukleviča**.